Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
14 มี.ค. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -2.00 จุด (-0.12%) ปิดภาคเช้าที่ 1,637.67 จุด ด้วยมูลค่าการซื้อขาย 19,074.08 ล้านบาท
Most Positive Impact : PTT (+0.7 จุด), BAY (+0.36 จุด), AOT (+0.35 จุด)
Most Negative Impact: CPALL (-0.66 จุด), HMPRO (-0.39 จุด), CPN (-0.33 จุด)
ตลาดหุ้นไทยปรับตัวลดลงเล็กน้อยโดยกลุ่มที่กดดันดัชนีได้แก่ กลุ่มพาณิชย์(-1.09 จุด)  อสังหาฯ(-0.73 จุด) และกลุ่มท่องเที่ยว(-0.25 จุด) ส่วนกลุ่มที่ปรับตัวเพิ่มขึ้น ได้แก่ พลังงาน(+0.53 จุด) และกลุ่มอาหาร(+0.24 จุด)
ตลาดหุ้นต่างประเทศเคลื่อนไหวทิศทางสลับกันโดยตลาดที่ปรับตัวเพิ่มขึ้นนำโดย ญี่ปุ่น(+0.17%) อินเดีย(+0.16%) อินโดนีเซีย(+0.15%) ส่วนตลาดที่ปรับตัวลง ได้แก่ จีน(-1.02%) สิงคโปร์(-0.24%) ฟิลิปปินส์(-0.14%)
แนวโน้มตลาดบ่าย
มอง SET Index ภาคบ่ายเคลื่อนไหว sideway ในกรอบ 1,635-1,645 จุด แม้การปรับเพิ่มน้ำหนักหุ้นไทยของ FTSE เป็นปัจจัยบวกต่อตลาดหุ้นไทย แต่นักลงทุนยังคงกัวลต่อประเด็น brexit ที่แม้ว่าคืนนี้จะมีการเลื่อนกำหนดการแยกตัวออกไปแต่ยังมีความไม่แน่นอนจากการหาข้อยุติกับกลุ่มการเมืองที่เห็นต่างรวมถึงความเห็นชอบจากสหภาพยุโรป อย่างไรก็ดียังคงมองผลกระทบต่อตลาดหุ้นไทยจะจำกัดและเป็นระยะสั้น
หุ้นแนะนำภาคบ่ายเลือก RJH เนื่องจากประเมินว่ากำไรจากการดำเนินงานจะเติบโตขึ้นต่อเนื่อง โดย RJH มีแผนเพิ่มขีดความสามารถในการรองรับผู้ป่วยมากกว่าที่เราเคยคาดไว้สืบเนื่องจากอุปสงค์ที่แข็งแกร่ง ด้านมูลค่าหุ้นน่าสนใจเนื่องจาก RJH ซื้อขายบน Fwd PER 17.7 เท่า ต่ำที่สุดในกลุ่ม แนะนำซื้อโดยมีราคาพื้นฐาน 24.1 บาท
ประเด็นเศรษฐกิจที่น่าติดตาม วันนี้กลุ่ม OPEC จะมีการเผยแพร่รายงานประจำเดือน วันศุกร์ติดตามรายงานประจำเดือนของ IEA ตามมาด้วยตัวเลขเงินเฟ้อ(CPI) ของยูโรโซนประจำเดือน ก.พ. โดยตัวเลขคาดการณ์อยู่ที่ 0.3% MoM
หุ้นแนะนำ ADVANC BJC STEC